১. ’৭৫-এর জাতীয় মুক্তিবাহিনীকে রাষ্ট্রীয় স্বীকৃতি দেওয়া হোক। ২. প্রতিরোধযুদ্ধে শহীদদের এককালীন ২৫ লাখ এবং পরিবার-পরিজনকে প্রতি মাসে ৩০ হাজার টাকা সম্মানি প্রদান করা হোক। ৩. যারা অবহেলা ও নির্যাতনে মৃত্যুবরণ করেছে তাদের এককালীন ২০ লাখ এবং প্রতি মাসে ৩০ হাজার করে সম্মানি প্রদান করা হোক। ৪. যারা রোগে-শোকে দুঃখ-দৈন্যের পর এখনো বেঁচে আছে তাদের এককালীন ১৫ লাখ এবং প্রতি মাসে ৩০ হাজার টাকা করে সম্মানি প্রদান করা হোক। ৫. এ ছাড়া তারা যাতে সর্বকালের শ্রেষ্ঠ সন্তান মুক্তিযোদ্ধাদের পরই বীরের সম্মান পায় এবং বীর মুক্তিযোদ্ধাদের অনতিবিলম্বে ৫০ হাজার রাষ্ট্রীয় সম্মানি করা হয়। মুক্তিযোদ্ধাদের মতো বা কাছাকাছি বঙ্গবন্ধু হত্যার প্রতিরোধকারীদের চিকিৎসা, যাতায়াত এবং অন্যান্য সুবিধা প্রদানের প্রস্তাব করেছে। জানি না বঙ্গোপসাগরে অমাপা পানি থাকলেও আমাদের কর্মকর্তাদের কানে পানি যাবে কিনা। তবে বেঁচে থাকতেই যদি ’৭৫-এর প্রতিরোধ যোদ্ধাদের যথাযথ মর্যাদা ও স্বীকৃতি আদায় করে যেতে পারি তাহলে সেটা হবে আমার জীবনের শ্রেষ্ঠ ঘটনা। প্রথম যখন মুক্তিযোদ্ধাদের জাতীয় স্বীকৃতি এবং ২ হাজার টাকা সম্মানি ভাতা দাবি করেছিলাম, উত্তর পেয়েছিলাম পাগল ছাগল গালাগাল। কিন্তু আজ প্রতি মুক্তিযোদ্ধাকে ১০ হাজার টাকা করে সম্মানি দেওয়া হচ্ছে। যা নিতান্তই অপ্রতুল। আমি যখন ২ হাজার টাকা সম্মানি দাবি করেছিলাম তখনকার বাজার মূল্যে এখন ৫০ হাজারেরও বেশি হবে। গালাগাল শুনলেও মুক্তিযুদ্ধবিষয়ক মন্ত্রণালয় হয়েছে, মুক্তিযোদ্ধাদের ভাতা হয়েছে। আজ না হয় কাল বঙ্গবন্ধু হত্যার প্রতিবাদে জাতীয় মুক্তিবাহিনীর প্রতিরোধ যোদ্ধাদেরও জাতীয় স্বীকৃতি হবে ইনশা আল্ল­াহ।